**Процедура за прием на документи**

**за насочване на ученици, които ще получат удостоверение за завършен Х клас за продължение на обучението им в профили или специалности от професии**

**/в условия на обявеното извънредно положение в страната с цел ограничаване на разпространението на COVID 19/**

**Нормативни основания:** чл.190 ал.3 т.7 от Закона за предучилищното и училищното образование чл.140, ал.1-3, чл.141, и чл.142, ал.1-4 от Наредбата за приобщаващото образование.

 Изготвянето на становище от РЕПЛР за насочването на ученици завършващиХ клас с удостоверение е възможност, за която могат да постъпват заявления от родители/законни представители на ученици, за които предстои продължаване на обучението им в профили и специалности от професии, които са съобразени с индивидуалните им потребности, възможности и здравословно състояние през учебната 2020/2021 година.

1. Поради обявените мерки по време на извънредното положение в страната е възможно родителите да подават **заявления до директора на РЦПППО-област Перник** по чл.140, ал.1 от Наредба за приобщаващо образование по електронен път, като за тази цел попълват заявлението, свалено от сайта на РЦПППО- област Перник.
2. Попълненото **заявление** се изпраща на електронния адрес на РЦПППО-област Перник- rcpk@abv.bg в срок от 03.05.2020 до 21.05.2020 година.

 Необходимите документи за изготвяне на становище от РЕПЛР:

1. **Служебна бележка от училището,** в което се обучава ученикът, удостоверяваща класа и срочните оценки за първи учебен срок/изисква се по служебен път/;
2. **Оригинал на медицинско свидетелство,** издадено от общопрактикуващия лекар, за липса на противопоказания при кандидатстване по профил или по специалност от професия;
3. **Други документи** съдържащи информация за здравословното състояние и социалното положение на ученика, документи издадени от съда, както и други документи, които имат отношение към обучението и образованието на ученика;
4. **Протокол от специализирана по профила на заболяването лекарска консултативна комисия/ЛКК/ и/или решение на ТЕЛК и/или НЕЛК** с приложена ЛАК, съдържаща информация за проведени изследвания, консултации, епикризи и други, които удостоверяват заболяването;
5. **Документ за предоставяне на допълнителна подкрепа –**издадено от друг РЦПППО/изисква се по случебен път/.
6. **Копие от План за подкрепа/**исиква се по служебен път/

Копие от горепосочените документи може да се изпрати на хартиен носител посредством куриер или пощенска услуга до Регионален център за подкрепа на процеса на приобщаващото образование на адрес:

РЦПППО-област Перник

Кв. „Христо Смирненски“, бл.4

гр.Перник

ПК 2300

 Забележка: При липсващи документи, на родителите се определя срок, в който да ги предоставят в РЦПППО-област Перник след изтичане на извънредното положение.